HARD TALK!
ni Pilar Mateo
SINUONG na ng mga kasama sa cast ng I Left My Heart in Sorsogon ang napakahabang biyahe patungo sa Kabikulan, matapos ang ilang araw ding pamamalagi sa EDSA Shangri-la Hotel para sa kanilang quarantine.
Ginugugol ng mahusay na singer at aktres sa enrablado, TV, at pelikula na si Isay Alvarez ang mga break niya sa pagyo-yoga.
At si Rey 'PJ' Abellana naman, na gagampanan ang karakter ng ama ng bida na si Heart Evangelista, bilang si Patricio ay in-enjoy ang view mula sa bago nilang tinutuluyang hotel habang isinasapuso ang mga linya para sa serye.
Kasama sa cast sina Richard Yap, Kyline Alcantara, Paolo Contis, Mavy Legaspi, Shamaine Buencanino, Aubrey Miles, Elizabeth Oropesa at marami pa.
Ang romance-drama na isinulat ni John Roque mula sa direksiyon ni Mark Sicat dela Cruz ay isu-shoot sa palibot ng Sorsogon.